دونیادا یئنی نوع کروناویروس‌دان اؤلنلرین سایی 1 میلیون 262 مین 100 نفری، انفکسیونا یولوخان‌لارین سایی 50 میلیون 739 مینی، ویروس‌دان معالیجه اولونا‌راق ساغالان‌لارین سایی دا 35 میلیون 796 مینی کئچیب.
"کووید-19" قایناق‌لی فرانسا-دا اؤلن‌لرین سایی سون 24 ساعات عرضینده 271 آرتا‌راق 40 مین 439، ویروسا یولوخان اینسان‌لارین سایی ایسه 38 مین 619 آرتا‌راق 1 میلیون 787 مین 324 نفره چاتیب. سهیه ناظیری اولیویر وران اپیدمی نین یاییلما سرعتینده بیر یاواشلاما اولدوغونو، آنجاق مؤوجود کوچه یه چیخماما ساعتی‌نین تأثیرلی اولوب اولمادیغینی تعیین ائتمک اوچون هله تئز اولدوغونو بیلدیریب.
ایتالیادا ویروس سببیله سون بیر گونده 331 نفرین اؤلومو ایله، اؤلکه ده اینسان ایتکی‌سی 41 مین 394-ا یوکسلیب. 32 مین 616 نفرده "کووید-19" تشخیصی ایله ویروسا یولوخان‌لارین سایی 935 مین 104 اولوب.
یولوخما فاکت‌لاری‌نین یئنی‌دن آرتدیغی کروناویروس اپیدمیسی سببیندن مولدوی، بلاروس، قیرغیزیستان، اؤزبکیستان و تاجیکیستان-دا اؤلوم‌لر آرتماغا باشلاییب.
بو اؤلکه‌لرده اینسان ایتکی‌سی و یولوخما حادثه‌لرین سایی آشاغی‌داکی کیمی‌دیر: 1893/82 مین 346، 1007/106 مین 279، 1177/62 مین 819، 583/68 مین 665، 83/11 مین 336.
مراکش‌-دکی اؤلوم سایی 75 آرتا‌راق 4 مین 272-یه، ویروسون یولوخدوغو اینسان‌لارین سایی ایسه 4 مین 596 آرتا‌راق 256 مین 781-ا چاتیب.
19 مین 809 نفرین اؤلدوگو گونئی افریقا جمهوریتینده خسته‌لیک سایی 737 مین 278-ا یوکسلیب.
کامبوج-دا ماجاریستان خاریجی ایشلر ناظیری پیتر سیارتونون اؤلکه‌یه سفری زامانی کروناویروس تستی‌نین مثبت اولماسیندان سونرا پایتاخت پنوم‌پن و اطرافینداکی بیر ایالتده مکتب‌لرین 2 هفته باغلاناجاغی آچیقلانیب.
